**Merila ocenjevanja znanja pri ZGODOVINI**

**program: gimnazija in strojni tehnik**

**Načini ocenjevanja**

Dijaki bodo v šolskem letu pridobili najmanj tri ocene, od tega dve pisni in najmanj eno ustno.

Eno ustno oceno lahko dijaki pridobijo iz predstavitve izdelka (predstavitev izbrane teme, prebrane knjige ali izdelave družinskega rodovnika).

**Pisno ocenjevanje** je obvezno za vse dijake. Odsoten dijak piše test naknadno. V vseh štirih letnikih je pisno preverjanje 2x letno. Meje za oceno so praviloma sledeče:

50% je meja za oceno ZADOSTNO

60 % je meja za oceno DOBRO

75 % je meja za oceno PRAV DOBRO

90 % je meja za oceno ODLIČNO

Kriterij lahko učitelj prilagodi specifični obliki pisnega ocenjevanja.

**Ustno ocenjevanje** je predhodno napovedano.

Nezadostno: dijak ne odgovarja ali odgovarja neustrezno, napačno, na zemljevidu ne najde niti osnovnih elementov.

Zadostno: dijak navaja nekaj pravilnih podatkov, vendar zgreši bistvo, slabo se orientira po zemljevidu.

Dobro: dijak samostojno odgovarja na zastavljena vprašanja, ne povezuje pojmov, problema ne razume dobro, moti se pri strokovni terminologiji, tudi na zemljevidu se slabo orientira.

Prav dobro: dijak samostojno odgovarja na zastavljena vprašanja, povezuje, razume bistvo problema, pri izražanju se rahlo moti, se dobro orientira na zgodovinski karti.

Odlično: dijak je samostojen pri posredovanju odgovorov, navaja različne primere, kritično analizira različne zgodovinske dogodke, pravilno vrednoti, se gladko in pravilno izraža in se odlično orientira na zgodovinski karti.

**Samostojno delo**

Pri referatih oz. samostojnih predstavitvah upoštevamo sledeče:

- vsebina (zanimivost, zgradba referata, poglobljenost obravnavane teme, povezava s temo)

- jezik (pravilnost, ustreznost izražanja, uporaba pravilne terminologije),

- nastop (stik s poslušalci, govorica telesa),

- prosto govorjenje,

- vizualna ponazoritev …

Samostojno delo izvajajo dijaki pod vodstvom učitelja. Namenjeno je poglabljanju in dopolnjevanju učne snovi. Cilj takega načina dela je izboljšati kvaliteto pouka in dvigniti raven znanja in veščin. Vsebuje tudi elemente

formativnega spremljanja. Samostojno delo lahko združuje domače naloge, samostojno delo pri pouku in izven pouka, izpolnjevanje delovnih listov družboslovnega dne, ekskurzije in drugo (glej zgoraj). Izdelki so lahko v natisnjeni ali elektronski verziji.

V primeru, da se samostojno delo ocenjuje, velja spodnji kriterij:

Nezadostno: oddane naloge so pomanjkljivo narejene, nekatere (ali vse) naloge manjkajo, iz nalog se razbere neznanje in nerazumevanje navodil in učne snovi. Dijak se ne drži rokov oddaje posameznih nalog. Napisani odgovori so skromni, morda prepisani ali le kopirani iz spletnih strani in kažejo na neupoštevanje pravil. Niso podani odgovori na vsa vprašanja.

Zadostno: oddane naloge so pomanjkljivo narejene, niso oddane vse naloge, dijak se ne drži rokov oddaje nalog. Manjkajo strokovni izrazi, opisi so površni. Samostojne misli in ideje niso izražene v nobeni obliki. Niso podani odgovori na vsa vprašanja.

Dobro: oddane naloge so narejene v celoti, vendar imajo pomanjkljivo uporabo strokovnih izrazov, posamezni odgovori so močno poenostavljeni, skrajšani. Niso izražene lastne ideje pri iskanju rešitev, odgovori na posamezna vprašanja so zelo osnovni, mestoma le kopirani.

Prav dobro: oddane so vse naloge, v predpisanem roku. Odgovori so pravilni, dijak pozna strokovne termine, izbral je dobre vzorčne primere, le-te zna tudi pojasniti. Le posamezni odgovori oz. naloge so pomanjkljive. Dijak vsaj deloma razširi odgovore izven ozkega okvira zahtev profesorja.

Odlično: oddane so vse naloge, v predpisanem roku. Odgovori so pravilni, pri odgovorih je zaznati dijakovo večje poznavanje učne snovi, dijak je pokazal samoiniciativnost, naloge razširil izven ozkega okvirja zahtev profesorja. Odlično zna primerjati ali analizirati posamezne elemente.

**Obvezna je udeležba na ekskurzijah.** Dijaki so dolžni opraviti zadolžitve, povezane z ekskurzijo in aktivno sodelovati na ekskurziji. V primeru neudeležbe na ekskurziji je dijak dolžan opraviti neko drugo zadolžitev v tematski povezavi z ekskurzijo, po dogovoru z učiteljem.

**Priprave na maturo**

V četrtem letniku poleg obveznih ur za vse dijake tečejo tudi priprave na maturo za prijavljene dijake. Dijaki tu večinoma pripravljajo predstavitve na maturitetne teme. V okviru teh priprav se izvede tudi interni del mature, ki je sestavljen iz dela z viri in ekskurzije. Pri pripravi ekskurzije dijaki aktivno sodelujejo in tudi pridobijo oceno, ki predstavlja 10% točk na maturi iz zgodovine.

**Zaključevanje ocene konec šolskega leta**

Praviloma imajo vse pridobljene ocene enako težo, če temu ni tako, mora učitelj dijakom na začetku šolskega leta pojasniti, kako bo potekal izračun zaključene ocene.

**IZPITI:**

**Predmetni izpit** opravljajo dijaki 3. ali 4. letnika, ki želijo izboljšati zaključeno oceno. Sestavljen je iz pisnega dela, ki traja 90 minut in ustnega dela, ki traja 15 minut (s predhodno 15 minutno pripravo na odgovarjanje). Ocena se dvigne, če sta obe oceni višji od predhodno zaključene ocene ali če je pisni del višji za najmanj dve oceni oz. je doseženo 95% točk. (v teh dveh primerih ni potrebno opravljanje ustnega dela).

**Popravni izpit** opravljajo dijaki, ki morajo popraviti negativno zaključeno oceno. Sestavljen je iz pisnega dela, ki traja 45 minut in ustnega dela, ki traja 15 minut (s predhodno 15 min pripravo na odgovarjanje). Dijaka se oceni pozitivno, če je pisni del pozitiven (doseženih 50% in več točk) ali, če je pisni del negativen in je potem izkazano ustno znanje vsaj za oceno dobro.

**Dopolnilni izpit** imajo dijaki, ki nimajo opravljenih vseh obveznosti. Ker gre za vsebinsko in metodično različna izhodišča, se oblika izpita določi naknadno.